L 229/26
RO
Jurnalul Oficial al Uniunii Europene
18.9.2023
(2) Pentru a reflecta schimbările tehnologice și evoluțiile pieței, Comisia este împuternicită să adopte acte delegate în conformitate cu articolul 37 pentru a modifica anexa I în ceea ce privește acțiunile prevăzute în aceasta într-un mod consecvent cu obiectivele inițiativei prevăzute la articolul 4.
(3) Pentru a asigura implementarea eficace și evaluarea inițiativei, Comisia este împuternicită să adopte acte delegate în conformitate cu articolul 37 pentru a modifica anexa II în ceea ce privește indicatorii cuantificabili pentru monitorizarea implementării inițiativei și raportarea progreselor înregistrate de inițiativă în direcția realizării obiectivelor sale astfel cum sunt prevăzute la articolul 4.
(4) Pentru a asigura implementarea, monitorizarea și evaluarea eficace ale inițiativei, raportul anual de activitate al întreprinderii comune pentru cipuri include informații referitoare la chestiuni legate de obiectivele operaționale 1-4 ale inițiativei, pe baza indicatorilor măsurabili prevăzuți în anexa II.
(5) Comisia informează periodic Consiliul european pentru semiconductori cu privire la progresele înregistrate în implementarea obiectivului operațional nr.
5 al inițiativei.
CAPITOLUL III
Siguranța aprovizionării și reziliența
Articolul 13 Instalațiile de producție integrate (1) Instalațiile de producție integrate sunt instalații de pionierat pentru fabricarea semiconductorilor și, după caz, inclusiv pentru proiectare, sau pentru producția de echipamente sau de componente esențiale pentru astfel de echipamente utilizate în mod predominant în fabricarea semiconductorilor din Uniune, care pot integra și alte etape ale lanțului de aprovizionare, și care contribuie la siguranța aprovizionării și la reziliența ecosistemului semiconductorilor din Uniune și, în plus, pot contribui, după caz, la siguranța lanțurilor mondiale de aprovizionare cu semiconductori.
(2) La momentul depunerii unei cereri în conformitate cu articolul 15 alineatul (1), este necesar ca o instalație de producție integrată să se califice drept instalație de pionierat.
(3)
O instalație de producție integrată îndeplinește următoarele cerințe:
(a) înființarea sa are un impact pozitiv clar cu efecte de propagare dincolo de întreprinderea respectivă sau de statul membru în cauză, asupra lanțului valoric al semiconductorilor din Uniune, pe termen mediu și lung, cu scopul de a garanta siguranța aprovizionării și reziliența ecosistemului semiconductorilor, inclusiv creșterea start-up-urilor și a IMM-urilor, și de a contribui la tranziția verde și digitală a Uniunii; (b) se asigură că nu face obiectul aplicării extrateritoriale a obligațiilor de serviciu public ale țărilor terțe într-un mod care poate submina capacitatea întreprinderii de a respecta obligațiile prevăzute la articolul 26 alineatul (1) și se angajează să informeze Comisia în cazul în care apare o astfel de obligație; (c) investește în Uniune în inovarea continuă cu scopul de a realiza progrese concrete în tehnologia semiconductorilor sau de a pregăti tehnologiile de generație următoare; (d) sprijină rezerva de talente a Uniunii prin dezvoltarea și implementarea formării educaționale și în materie de competențe și prin creșterea rezervei de forță de muncă calificată și competentă.
(4) În scopul investițiilor în inovarea continuă în conformitate cu alineatul (3) litera (c) de la prezentul articol, instalațiile de producție integrate au acces preferențial la liniile-pilot instituite în conformitate cu articolul 5 litera (b).
Orice astfel de acces preferențial nu exclude și nici nu împiedică accesul efectiv, în termeni echitabili, al altor întreprinderi interesate, în special al start-up-urilor și al IMM-urilor, la liniile-pilot.